**Թամար Գաբրիելյան** (արևմտահայերեն՝ *Թամար Գաբրիէլեան*, անգլ.՝ Tamar Kaprelian, հոկտեմբերի 28, 1986(1986-10-28), Սկոտսդեյլ, Մարիկոպա շրջան, Արիզոնա, ԱՄՆ), ամերիկահայ երգչուհի և երգահան։ Նա առավել հայտնի է 2011 թվականին թողարկված իր առաջին «New Day» (Նոր Օր) սինգլով և 2008 թվականի մարտին OneRepublic խմբի «Apologize» (Ներում) երգի քավրների մրցույթում տոնած հաղթանակով։

Կենսագրություն
--------------

Թամար Մարտիրոսյանը հայտնի որպես՝ Թամար Գաբրիելյան, ծնվել է 1986 թվականի հոկտեմբերի 28-ին, Սկոտսդեյլում՝, Արիզոնա, ԱՄՆ հայ ծնողներից, բայց մեծացել է Ջորջիա և Կալիֆոռնիա նահանգներում։ Գաբրիելյանը երգչուհու մոր օրիորդական ազգանունն է, որը երգչուհին ընտրել է ի պատիվ իր պապի, ով մահացել է կարիերան սկսելուց մի քանի տարի հետո։ Թամարը աներևակայելիորեն հպարտ է իր ծագումով և ցանկանում է, որ բոլորն էլ իմանան իր հայ լինելու մասին։ Նրա ապուպապերը պատմական Հայաստանից են։ Մորական պապը՝ Ժիրայր Կարպելիանը, ծնվել է Խարբերդում, իսկ նրա կինը՝ Հասմիկ Կարպելիանը՝ Մոսուլում։ Նրանք հանդիպել են Իրաքում, որտեղ երգչուհու պապը տնօրինում էր Մերձավոր Արևելքի ամենանշանավոր տեքստիլ արդյունաբերություններից մեկը։ Հորական պապը՝ Ջորջ Մարտիրոսյանը, ծնվել է Երուսաղեմում, իսկ նրա կինը՝ Վիկտորիա Էվինը՝ Լիվերպուլում։ Վերջիններս հանդիպել են Եգիպտոսում ապա տեղափոխվել են Մանչեսթր, որտեղ հիմնել են հայկական հյուրանոց-ռեստորան։ Նրա ծնողները՝ Ավետիս և Սիլվա Մարտիրոսյանները հանդիպել են Մանչեսթրում, որտեղից արդեն տեղափոխվել են Սկոտսդեյլ՝ մեծացնելով երգչուհուն և նրա եղբորը։

Երգչուհին որպես Genealogy խմբի անդամ Եվրատեսիլի բեմում
Երաժշտական հետաքրքրությունը սկսվել է այն բանից հետո, երբ երգչուհին հայտնաբերել է Բիլլի Ջոելի և Փոլ Մաքքարթնիի գործերը։

Կարիերան
--------

Թամարը 2008-ին թողարկեց իր առաջին «New Day» (Նոր Օր) սինգլը, որը մարտին հաղթեց OneRepublic խմբի «Apologize» (Ներում) երգի քավրների մրցույթում և որպես մրցանակ Ռայան Թեդդերը օգնեց նրան արժանանալ Interscope Records-ի ուշադրությանը, որի հետ էլ ավելի ուշ ստորագրվեց պայմանագիր։ Wax Ltd-ը ձայնագրեց երգչուհու առաջին «New Day» (Նոր Օր) սինգլը։ 2010-ի օգոստոսի 24-ին թողարկվեց նաև Թամարի առաջին ձայնասկավառակը, որը կոչվում է «Sinner or a Saint» (Մեղավոր կամ Սուրբ)։ 2010-ին համերգի ընթացքում նա Far East Movement խմբի հետ երգեց «Like a G6» երգը՝ կատարելով երգչուհի Դևի հատվածները։ 2012-ի հունիսի 19-ին թողարկվեց «California» մինիալբոմը։

2015 թվականի մայիսին, որպես Genealogy սուպերխմբի անդամ, ներկայացրել է Հայաստանը Եվրատեսիլ 2015 երգի մրցույթում, որը անցկացվել է Ավստրիայի մայրաքաղաք Վիեննայում։

Սկավառակագրություն
------------------

### Ստուդիական ալբոմներ

| Անվանում | Ալբոմի մանրամասներ |
| --- | --- |
| «Sinner or a Saint» | * Թողարկված։ Օգոստոսի 24, 2010
* Լեյբլ։ Interscope Records
* Ֆորմատներ։ CD, թվային ներբեռնում
 |

### Մինի ալբոմներ

| Անվանում | Ալբոմի մանրամասներ |
| --- | --- |
| «California..» | * Թողարկված։ Հունիսի 19, 2012
* Ֆորմատներ։ Թվային ներբեռնում
 |
| «Yours To Keep» | * Թողարկված։ Մայիսի 19, 2015
* Ֆորմատներ։ Թվային ներբեռնում
 |

### Սինգլներ

| Անվանում | Տարի | Ալբոմ |
| --- | --- | --- |
| «New Day» | 2009 | «Sinner or a Saint» |
| «Face the Shadow» (որպես Genealogy խմբի անդամ) | 2015 | *Ոչ ալբոմային սինգլ* |
| «The Otherside» (համագործակցությամբ Էլհաիդա Դանիի, Էլինա Բորնի, Մարիա Էլենա Կիրիակույի և Ստեֆանի Թոփալյանի հետ) |

Ծանոթագրություններ
------------------

1. ↑  Discogs — 2000.
2. ↑  «Armenia: Second artist of Genealogy known!»։ ԵՀՄ։ Փետրվարի 20, 2015։ Վերցված է 2015 թ․ Փետրվարի 20

Արտաքին հղումներ
----------------

* Թամար Կապրելյանը Եվրատեսիլի, Նվակ նախագծի, Հայաստանի ու առաջիկա ծրագրերի մասին

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace · MySpace · Թվիթթեր · Թվիթթեր |
|  |
| Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | Discogs · Internet Movie Database · MusicBrainz |

 |